Pompierii din Câmpeni au fost chemați să intervină de urgență miercuri, 15 mai, în jurul orei 11.00. Alarma s-a dat într-un sat din comuna Horea.
Din primele informații o casă din satul Valea Arzii ar fi fost cuprinsă de flăcări.
La fața locului intervin pompierii din Câmpeni cu două autospeciale.
Misiunea este în dinamică, știre în curs de actualizare.
UPDATE 12.00: O fetiță de doi ani și mama sa au fost rănite în incendiu
Incendiul a fost lichidat. În urma focului a ars generalizat o locuință de aproximativ 7 metri pătrați, au transmis pompierii din Alba, în jurul orei 12.00.
În urma incendiului, o fetiță de doi ani a necesitat îngrijiri medicale. Aceasta prezenta arsura de gradul I la nivelul feței (suprafața arsă de aprox 2-3 centrimetri).
Totodată, a fost asistată medical și mama minorei, în vârstă de aprox. 26 ani, care a suferit o plagă tăiată la nivelul membrului superior stang.
Ambele persoane sunt transportate de echipajul SMURD la CPU Câmpeni, au transmis pompierii.
Urmăriți Alba24.ro și pe Google News
Dacă ți-a plăcut articolul: